Amendă penală record în România. Cum a ajuns un șofer să plătească 100.000 de lei
Cea mai mare amendă penală dată în România în dosare care au ca obiect conducerea unui vehicul sub influența alcoolului sau a altor substanțe a fost de o sută de mii de lei. Sentința a fost dată de Curtea de Apel București unui bărbat care, inițial, fusese condamnat la închisoare și care urma a executa pedeapsa, întrucât avea o condamnare anterioară. Alți șoferi prinși drogați la volan au primit amenzi penale de zeci de mii de lei.